Official Journal L 035 , 06/02/2001 P. 0018 - 0027



KOMISIJAS REGULA (EK) Nr. 245/2001 (2001. gada 5. februāris), ar ko nosaka sīki izstrādātus noteikumus Padomes Regulas (EK) Nr. 1673/2000 par šķiedras linu un kaņepju tirgu kopīgo organizāciju piemērošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 27. jūlija Regulu (EK) Nr. 1673/2000 par šķiedras linu un kaņepju tirgu kopīgo organizāciju 1, un jo īpaši tās 9. pantu, ņemot vērā Padomes 1998. gada 15. decembra Regulu (EK) Nr. 2799/98, ar ko izveido eiro agromonetāro režīmu 2, un jo īpaši tās 3. pantu, tā kā: (1) Regulā (EK) Nr. 1673/2000 inter alia paredzēti pasākumi šķiedras linu un kaņepju iekšējā tirgus sakarā, par kuriem jānosaka sīki izstrādāti ieviešanas noteikumi, ietverot atbalstu pilnvarotiem linu un kaņepju stiebru pirmapstrādātājiem un lauksaimniekiem, kas apstrādā stiebrus uz sava rēķina. (2) Jāizstrādā nosacījumi, kas reglamentē atļauju izsniegšanu pirmapstrādātājiem, un saistības, kas jāizpilda lauksaimniekiem, kuri apstrādā stiebrus uz sava rēķina. Tāpat jāprecizē informācija, kas jāuzrāda pirkšanas-pārdošanas līgumos, apstrādes saistībās un apstrādes līgumos, kas attiecas uz stiebriem, kā norādīts Regulas (EK) Nr. 1673/2000 2. panta 1. punktā. (3) Daži linu stiebru pirmapstrādātāji ražo galvenokārt garo linšķiedru un kā blakusproduktu tai arī īso linšķiedru, kurā ir liels piemaisījumu un spaļu procentuālais daudzums. Ja pirmapstrādātājiem nav piemērotu iekārtu šādas blakusprodukcijas attīrīšanai, tad tie saskaņā ar līgumu var nodot īsās linšķiedras attīrīšanu citam uzņēmējam. Šādos apstākļos šķiedras attīrīšana saskaņā ar līgumu būtu jāuzskata par attiecībā uz īso linšķiedru pilnvarota pirmapstrādātāja realizētu darbību. Tādēļ būtu jāizstrādā nosacījumi, kas jāievēro attiecīgajiem uzņēmējiem, jo īpaši attiecībā uz kontroli. (4) Lai nodrošinātu tiesības par šiem produktiem pretendēt uz atbalstu, jābūt iespējai noteikt šķiedras linu vai kaņepju platības, no kurām saņem apstrādātos stiebrus, izmantojot Padomes 1992. gada 27. novembra Regulā (EEK) Nr. 3508/92, ar kuru izveido integrēto administrācijas un kontroles sistēmu dažām Kopienas atbalsta shēmām 3 un kurā jaunākie grozījumi izdarīti ar Regulu (EK) Nr. 1593/2000 4, paredzēto sistēmu lauksaimniecībā izmantojamās zemes gabalu noteikšanai. Tālab jānosaka saikne starp stiebriem, par ko var pretendēt uz atbalstu, un platībām, par kurām attiecīgajā tirdzniecības gadā ir iesniegti platībatkarīgā atbalsta pieteikumi, kā paredzēts 4. pantā Komisijas 1992. gada 23. decembra Regulā (EEK) Nr. 3887/92, kurā noteikti sīki izstrādāti noteikumi integrētās administrācijas un kontroles sistēmas piemērošanai konkrētām Kopienas atbalsta shēmām 5 un kurā jaunākie grozījumi izdarīti ar Regulu (EK) Nr. 2721/2000 6. (5) Lai, pielāgojoties īpašajiem nosacījumiem, kas attiecas uz linu un kaņepju tirgiem, nodrošinātu nevainojamu administratīvo vadību, būtu jānosaka termiņš, kurā var apstrādāt un vajadzības gadījumā laist tirgū šķiedras linu un kaņepju stiebrus. (6) Ja dalībvalstis nolemj piešķirt atbalstu attiecībā uz īso linšķiedru vai kaņepju šķiedru, kas satur vairāk nekā 7,5 % piemaisījumu un spaļu, būtu jānosaka aprēķinu metode, kas ļautu izteikt saražoto daudzumu kā līdzvērtīgu daudzumam ar 7,5 % piemaisījumu un spaļu. (7) Lai palīdzētu nodrošināt stabilizējošā mehānisma pienācīgu darbību, būtu jāparedz, lai ierobežotu šķiedras daudzumus, par ko var piešķirt apstrādes atbalstu attiecīgajā tirdzniecības gadā, ar daudzumu, ko iegūst, sareizinot to hektāru skaitu, uz kuriem attiecas līgumi vai apstrādes saistības, ar vienību daudzumu uz hektāru. Šo vienību daudzums jānosaka dalībvalstīm, pamatojoties uz noteiktajiem valstij garantētajiem daudzumiem un apstrādātajiem hektāriem. (8) Paredzot valstij garantēto daudzumu izmaiņas, kas var izrietēt no elastības, kuru ievieš ar Regulas (EK) Nr. 1673/2000 3. pantu, būtu jāpieņem sīki izstrādāti noteikumi, lai noteiktu šādus valstij garantētos daudzumus par katru tirdzniecības gadu, ņemot vērā korekcijas, kas var izrādīties vajadzīgas, lai atbilstīgi sadalītu valstij garantētos daudzumus apstrādes atbalsta saņēmēju starpā. (9) Apstrādes atbalstu piešķir, ja noslēgts līgums vai saistības, kā minēts Regulas (EK) Nr. 1673/2000 2. pantā. Turklāt dalībvalstij, pamatojoties uz platībām, uz kurām attiecas līgumi vai saistības, savlaicīgi jānosaka valstij garantēto daudzumu un vienību daudzuma uz hektāru pārnešana. Būtu jāparedz, lai uzņēmēji, uzsākot apstrādes darbības, attiecīgo informāciju, kas ietverta šādos līgumos vai saistībās, nosūtītu dalībvalsts kompetentajām iestādēm. Lai pieļautu zināmu elastību attiecīgajā tirdzniecībā, būtu jāierobežo pilnvaroto pirmapstrādātāju iespējas savstarpējai līgumu nodošanai. (10) Lai nodrošinātu atbalsta shēmas nevainojamu vadību, jānosaka informācija, kas uzņēmējiem jānosūta dalībvalsts kompetentajām iestādēm, un paziņojumi, ko dalībvalstis sniedz Komisijai. (11) Lai pārvaldītu shēmu, kuras pamatā ir atbalsts, ko piešķir, pamatojoties uz 22 mēnešos saražotās šķiedras daudzumu, būtu jāparedz, lai, uzsākot apstrādes darbības attiecīgajam tirdzniecības gadam, apstrādes veicēji iesniegtu atbalsta pieteikumus par iegūstamo šķiedru, kuras daudzumi pēc tam ir regulāri jānorāda. (12) Valstij garantēto daudzumu un vienību daudzuma uz hektāru iespējamo korekciju dēļ kopējie šķiedras daudzumi, par ko var piešķirt atbalstu, ir zināmi tikai pēc apstrādes pabeigšanas. Tādēļ jāparedz attiecīgi atbalsta avansi, kas izmaksājami pilnvarotajiem pirmapstrādātājiem, pamatojoties uz regulāri iegūtajiem šķiedras daudzumiem. Lai gadījumā, ja konstatēti pārkāpumi, nodrošinātu pienācīgo summu faktisku izmaksu, par šādiem avansa maksājumiem būtu jāiemaksā saistību nodrošinājums. Šādam saistību nodrošinājumam jāatbilst atsevišķiem noteikumiem Komisijas 1985. gada 22. jūlija Regulā (EEK) Nr. 2220/85, ar ko nosaka kopējus sīki izstrādātus noteikumus saistību nodrošinājuma sistēmas piemērošanai attiecībā uz lauksaimniecības produktiem 7, kurā jaunākie grozījumi izdarīti ar Regulu (EK) Nr. 1932/1999 8. (13) Papildu atbalstu, kā paredzēts Regulas (EK) Nr. 1673/2000 4. pantā, piešķir tikai attiecībā uz platībām, no kurām iegūstot stiebrus var pretendēt uz atbalstu par pārstrādi garajā linšķiedrā. Attiecīgi būtu jānosaka arī no hektāra iegūtās tās garās linšķiedras obligātā ražība, uz kuru attiecas līgums vai saistības, lai varētu noteikt apstākļus, kādos šis nosacījums ir izpildīts. (14) Lai minētās darbības varētu pienācīgi veikt, būtiski svarīga ir administratīvās kontroles un uz vietas veiktu pārbaužu sistēma. Jāprecizē, kas jāpārbauda un minimālais uz vietas veicamo pārbaužu skaits tirdzniecības gadā. (15) Jānosaka jebkuru konstatēto pārkāpumu sekas. Tām jābūt pietiekami nesaudzīgām, lai, ievērojot samērīguma principu, nepieļautu Kopienas atbalsta nelikumīgu izmantošanu. (16) Lai šķiedras ieguves laiks būtu pietiekami tuvs noteicošajai dienai, attiecībā uz maiņas koeficientu avansa maksājumiem un apstrādes atbalstam par noteicošo dienu jānosaka katra tā posma pēdējā diena, kad iesniedz ziņojumu par iegūtās šķiedras daudzumu. (17) Lai nodrošinātu vienmērīgu pāreju uz jauno režīmu, 2001./2002. tirdzniecības gadā attiecībā uz atļauju piešķiršanu pirmapstrādātājiem jānosaka pārejas noteikumi. Kompetentajām iestādēm, lai novērstu ļaunprātīgu izmantošanu, jāzina precīzi daudzums, kas atrodas glabāšanā jaunas atbalsta shēmas piemērošanas laikā, un tādēļ ir jāparedz īpašs ziņojums, ko šajā sakarā iesniedz attiecīgie uzņēmēji. (18) Ar Regulu (EK) Nr. 1673/2000 no 2001./2002. tirdzniecības gada ievieš šķiedras linu un kaņepju tirgu jaunu kopīgo organizāciju un no 2001. gada 1. jūlija atceļ Padomes regulas par tirgus kopīgo organizāciju, kas šajā nozarē bijušas spēkā līdz 2000./2001. tirdzniecības gadam. No 2001./2002. tirdzniecības gada attiecīgi būtu jāatceļ Komisijas 1971. gada 10. jūnija Regula (EEK) Nr. 1215/71 par sīki izstrādātiem noteikumiem attiecībā uz linu un kaņepju stiebru pārdošanas līgumu pamatnoteikumiem 9, 1971. gada 16. jūlija Regula (EEK) Nr. 1523/71 par saziņu starp dalībvalstīm un Komisiju attiecībā uz liniem un kaņepēm 10, 1971. gada 16. jūlija Regula (EEK) Nr. 1524/71, kurā izklāstīti sīki izstrādāti noteikumi attiecībā uz atbalstu par linu un kaņepju šķiedru privātu uzglabāšanu 11, 1989. gada 28. aprīļa Regula (EEK) Nr. 1164/89, kurā izklāstīti sīki izstrādāti noteikumi attiecībā uz atbalstu par šķiedras liniem un kaņepēm 12, 1993. gada 30. jūnija Regula (EEK) Nr. 1784/93, ar ko nosaka korekcijas koeficientus atbalstam par šķiedras liniem 13, un 1999. gada 1. marta Regula (EK) Nr. 452/1999, ar ko nosaka minimālo ražību atbalsta piešķiršanai par šķiedras linu un kaņepju ražošanu 14. (19) Šajā regulā paredzētie pasākumi ir saskaņā ar Linu un kaņepju pārvaldības komitejas atzinumu, IR PIEŅĒMUSI ŠO REGULU. 1. pants Mērķis Šajā regulā noteikti sīki izstrādāti noteikumi šķiedras linu un kaņepju tirgus kopīgajai organizācijai, kas izveidota ar Regulu (EK) Nr. 1673/2000. 2. pants Definīcijas Šajā regulā: - "personas, ko uzskata par apstrādātājiem", ir lauksaimnieki, kas saskaņā ar Regulas (EK) Nr. 1673/2000 2. panta 1. punkta b) apakšpunktu noslēgušas līgumus ar pilnvarotu pirmapstrādātāju par tiem piederošo stiebru pārstrādi šķiedrā, - ir trīs veidu šķiedras: a) "garā linšķiedra" ir linšķiedra, kas iegūta, pilnībā atdalot šķiedras no stiebra koksnes daļām, un kas pēc kulstīšanas ir vidēji 50 cm gara, un ko sakārto paralēlos saišķos kūlīšos, slāņos vai sloksnēs; b) "īsā linšķiedra" ir linšķiedra, kas nav a) apakšpunktā norādītā šķiedra un ko iegūst, vismaz daļēji atdalot šķiedras no stiebra koksnes daļām; c) "kaņepju šķiedra" ir kaņepju šķiedra, kas iegūta, vismaz daļēji atdalot šķiedru no stiebra koksnes daļām. 3. pants Atļaujas pirmapstrādātājiem 1. Pirmapstrādātājiem jāiesniedz kompetentajām iestādēm atļaujas pieteikumi, kur iekļauts vismaz: a) uzņēmuma apraksts un visu linu un kaņepju stiebru apstrādes rezultātā iegūto produktu apraksts; b) apstrādes mašīnu un iekārtu apraksts ar sīku informāciju par to izvietojumu un tehniskās specifikācijas par: - enerģijas patēriņu un linu un kaņepju stiebru maksimālajiem daudzumiem, ko iespējams apstrādāt stundā un gadā, - garās linšķiedras, īsās linšķiedras un kaņepju šķiedras maksimālajiem daudzumiem, ko iespējams iegūt stundā un gadā, - linu un kaņepju stiebru orientējošiem daudzumiem, kas vajadzīgi, lai iegūtu 100 kg katra a) apakšpunktā norādītā produkta; c) noliktavu apraksts ar sīku informāciju par to izvietojumu un linu un kaņepju stiebru un šķiedru ietilpību tonnās. Dalībvalsts var atteikties no prasības, kas apstiprināta saskaņā ar Padomes Regulas (EEK) Nr. 619/71 15 3. pantu, ka pirmapstrādātājiem 2000./2001. tirdzniecības gadā jāiesniedz jau pieejamā informācija, ar noteikumu, ka attiecīgie pirmapstrādātāji apstiprina, ka stāvoklis nav mainījies. 2. Atļaujas pieteikumos iekļauj saistības, ko piemēro no iesniegšanas dienas: - pēc attiecīgo stiebru ražas tirdzniecības gada un dalībvalsts, kurā raža iegūta, uzglabāt atsevišķi linu stiebrus, kaņepju stiebrus, garo linšķiedru, īso linšķiedru un kaņepju šķiedru, a) uz ko attiecas visi pirkšanas-pārdošanas līgumi un apstrādes saistības kopumā; b) uz ko attiecas visi apstrādes līgumi, kas noslēgti ar personām, ko uzskata par apstrādātājiem; c) no visiem pārējiem piegādātājiem kopumā un vajadzības gadījumā atbilstīgi šķiedras partijām, kas iegūtas no stiebriem, kuri minēti a) apakšpunktā, bet uz kuriem neattiecas atbalsta pieteikums: - kontroles nolūkā veikt krājumu dienas uzskaiti regulārā saistībā ar finanšu pārskatiem, kā arī reģistrēt 4. punktā precizēto informāciju kopā ar attaisnojošiem dokumentiem, kā norādījusi dalībvalsts, - paziņot kompetentajai iestādei visas izmaiņas informācijā, kas norādīta 1. punktā, - veikt visas pārbaudes, kas vajadzīgas saskaņā ar Regulā (EK) Nr. 1673/2000 paredzēto atbalsta shēmu. 3. Pēc inspekcijas uz vietas, kas veikta, lai pārbaudītu, vai 1. punktā norādītā informācija sakrīt ar faktiem, kompetentā iestāde piešķir pirmapstrādātājiem atļauju attiecībā uz šķiedru, kas atbilst nosacījumiem par tiesībām pretendēt uz atbalstu un ko tie var ražot, un piešķir katram pirmapstrādātājam atļaujas numuru. Atļauju piešķir divu mēnešu laikā pēc pieteikumu iesniegšanas. Ja ir izmaiņas vienā vai vairākās 1. punktā norādītās informācijas pozīcijās, tad kompetentā iestāde, vajadzības gadījumā veicot pārbaudi uz vietas, apstiprina vai precizē atļaujas tajā mēnesī, kas seko mēnesim, kurā ir paziņotas izmaiņas. Tomēr jebkura korekcija, kas ietekmē šķiedras veidus, uz kuriem attiecas piešķirtās atļaujas, var stāties spēkā tikai no nākamā tirdzniecības gada. 4. Saistībā ar atļauju izsniegšanu pirmapstrādātājiem attiecībā uz garo linšķiedru un vienlaicīgi arī attiecībā uz īso linšķiedru dalībvalstis var atļaut īsās linšķiedras attīrīšanu atbilstīgi šajā punktā izklāstītajiem nosacījumiem, ja kontroles pasākumus atzīst par pietiekamiem, lai šķiedra atbilstu Regulas (EK) Nr. 1673/2000 2. panta 3. punkta b) apakšpunktā noteiktajiem piemaisījumu un spaļu ierobežojumiem. Tādos gadījumos pirmapstrādātāji paziņo par nodomu atsaukties uz šā punkta noteikumiem atļaujas pieteikumos, kā paredzēts 1. punktā. Katrs pilnvarotais pirmapstrādātājs var saņemt tikai vienu atļauju attiecībā uz īsās linšķiedras attīrītāju attiecīgajā tirdzniecības gadā. Līdz katra tirdzniecības gada 1. februārim pilnvarotie pirmapstrādātāji iesniedz kompetentajai iestādei līgumu par īsās linšķiedras attīrīšanu, kurā ietverts vismaz: a) līguma noslēgšanas datums un tirdzniecības gads atbilstīgi stiebru, no kuriem iegūta attiecīgā šķiedra, novākšanas gadam; b) pirmapstrādātāja atļaujas numurs un - attiecībā uz īsās linšķiedras attīrītājiem - to vārdi, uzņēmumu nosaukumi un adreses, un rūpnīcas atrašanās vieta; c) paziņojums par to, ka īsās linšķiedras attīrītājs apņemas: i) uzglabāt atsevišķi attīrīto un neattīrīto īso linšķiedru, kā paredzēts attīrīšanas līgumā; ii) atbilstīgi attīrīšanas līgumam atsevišķi veikt ikdienas uzskaiti par uzņēmumā ievestajiem neattīrītās īsās linšķiedras daudzumiem, iegūtās attīrītās īsās linšķiedras daudzumiem un par uzglabāšanā esošajiem katra veida šķiedras daudzumiem; iii) kontroles vajadzībām uzglabāt attaisnojošos dokumentus, kā norādījusi dalībvalsts, un veikt visas saskaņā ar šo regulu vajadzīgā pārbaudes. Attīrītāju saistības, kas norādītas c) apakšpunktā, uzskata par pirmapstrādātāju saistībām, kuras izriet no to atļaujām. 5. Pilnvaroto pirmapstrādātāju krājumu uzskaitē precizē pa dienām un stiebru kategorijām vai šķiedras veidiem atsevišķi uzglabātos: a) uzņēmumā ievestos daudzumus, par kuriem noslēgti līgumi vai saistības, kā norādīts 5. pantā, un vajadzības gadījumā daudzumus, kas saņemti no visiem citiem piegādātājiem; b) apstrādāto stiebru daudzumus un iegūtās šķiedras daudzumus; c) novērtētos zaudējumus un iznīcinātos daudzumus ar attaisnojošiem dokumentiem; d) daudzumus, ko izved no uzņēmuma, iedalot tos pēc saņēmējiem; e) daudzumus katrā noliktavā. Pilnvarotajiem pirmapstrādātājiem ir vajadzīgas apliecības par piegādi vai pārņemšanu no attiecīgā piegādātāja vai kravas saņēmēja vai cits dalībvalsts apstiprināts līdzvērtīgs dokuments, kas attiecas uz visām stiebru un šķiedras kravām, kuras ieved uzņēmumā vai izved no tā un par kurām nav noslēgts līgums vai saistības, kā norādīts 5. pantā. Pilnvarotie pirmapstrādātāji reģistrē visu piegādātāju un kravu saņēmēju vārdus vai uzņēmumu nosaukumus un adreses. 4. pants To personu saistības, kuras uzskata par apstrādātājiem Personām, ko uzskata par apstrādātājiem: a) jābūt līgumam ar pilnvarotu pirmapstrādātāju par stiebru pārstrādi garajā linšķiedrā, īsajā linšķiedrā un/vai kaņepju šķiedrā; b) jāveic uzskaite, kas no attiecīgā tirdzniecības gada sākuma attiecībā uz katru dienu atspoguļo šādu informāciju: - šķiedras linu un kaņepju stiebru daudzumus, kas iegūti un piegādāti saskaņā ar katru apstrādes līgumu, - iegūtās garās linšķiedras, īsās linšķiedras un/vai kaņepju šķiedras daudzumi, - pārdotās vai pārsūtītās garās linšķiedras, īsās linšķiedras un/vai kaņepju šķiedras daudzumi ar saņēmēju vārdiem un adresēm, c) kontroles vajadzībām jāsaglabā attaisnojošie dokumenti, ko paredzējusi dalībvalsts, un d) jāpiekrīt, ka tiek veiktas visas pārbaudes, kas paredzētas šajā atbalsta shēmā. 5. pants Līgumi 1. Pirkšanas-pārdošanas līgumos attiecībā uz stiebriem, apstrādes saistības un apstrādes līgumos, kā norādīts Regulas (EK) Nr. 1673/2000 2. panta 1. punktā, paredz vismaz: a) līguma noslēgšanas dienu un tirdzniecības gadu atbilstīgi attiecīgajam ražas novākšanas gadam; b) pirmapstrādātāja atļaujas numuru, lauksaimnieka identifikācijas numuru integrētajā administrācijas un kontroles sistēmā, kas paredzēta Regulā (EEK) Nr. 3508/92, kā arī tā vārdu un adresi; c) sīkas ziņas par attiecīgo lauksaimniecības zemes gabalu(-iem) saskaņā ar integrētajā administrācijas un kontroles sistēmā paredzēto sistēmu lauksaimniecībā izmantojamo zemes gabalu noteikšanai; d) šķiedras linu platības un šķiedras kaņepju platības. 2. Līdz attiecīgā tirdzniecības gada 1. janvārim pirkšanas-pārdošanas līgumus vai apstrādes līgumus attiecībā uz stiebriem var nodot pilnvarotajam pirmapstrādātājam, kurš nav tā persona, kas sākotnēji noslēgusi līgumu, pievienojot vienošanos, ko parakstījis lauksaimnieks un pilnvarotais pirmapstrādātājs, kuri savstarpēji nodevuši viens otram šo līgumu. Pēc attiecīgā tirdzniecības gada 1. janvāra līgumu nodošana, kā paredzēts šā punkta pirmajā daļā, var notikt tikai ārkārtas gadījumos, pamatojot to ar pienācīgi attaisnotiem apstiprinošiem pierādījumiem, un ar dalībvalsts atļauju. 6. pants Informācija, ko sniedz uzņēmēji 1. Līdz dalībvalsts noteiktajai dienai un vēlākais 20. septembrī pēc attiecīgā tirdzniecības gada sākuma pilnvarotie pirmapstrādātāji un personas, ko uzskata par apstrādātājiem, iesniedz kompetentajām iestādēm: - sarakstu, kurā minēti visi pirkšanas-pārdošanas līgumi, apstrādes saistības un apstrādes līgumi, kā norādīts 5. pantā, attiecīgajam tirdzniecības gadam, sadalot tos atsevišķi liniem un kaņepēm un norādot lauksaimnieka identifikācijas numuru integrētajā administrācijas un kontroles sistēmā, kā arī attiecīgos zemes gabalus, un - deklarāciju par kopējām platībām, kas apsētas ar liniem, un kopējām platībām, kas apsētas ar kaņepēm, uz kurām attiecas pirkšanas-pārdošanas līgumi, apstrādes saistības un apstrādes līgumi. Tomēr dalībvalsts šā punkta pirmās daļas pirmajā ievilkumā norādītā saraksta vietā var pieprasīt visu attiecīgo dokumentu kopijas. Ja atsevišķi apstrādes līgumi vai apstrādes saistības attiecas uz platībām, kas neatrodas tajā dalībvalstī, kurā pirmapstrādātājs ir pilnvarots, tad attiecīgā puse iesniedz pirmajā daļā norādīto informāciju par attiecīgajām platībām dalībvalstij, kurā notiek ražas novākšana. 2. Attiecībā uz tirdzniecības gada pirmajiem sešiem mēnešiem un katru četru mēnešu posmu pēc tam pilnvarotie pirmapstrādātāji un personas, ko uzskata par apstrādātājiem, līdz nākamā mēneša beigām par katru atsevišķi uzglabāto produktu kategoriju ziņo kompetentajām iestādēm šādus datus: a) saražotās šķiedras daudzumi, uz ko attiecas atbalsta pieteikumi; b) pārējo saražoto šķiedru daudzumi; c) uzņēmumā ievesto stiebru kopējais summārais daudzums; d) daudzumi noliktavā; e) attiecīgā gadījumā saskaņā ar 1. punkta pirmo ievilkumu sastādīts saraksts par to stiebru pirkšanas-pārdošanas līgumiem, kuri ir pārņemti saskaņā ar 5. panta 2. punkta pirmo daļu, uzrādot pārņēmēju un atdevēju vārdus. Par katru attiecīgo posmu kopā ar deklarācijām, kā paredzēts pirmajā daļā, personas, ko uzskata par apstrādātājiem, iesniedz apstiprinošus pierādījumus attiecībā uz šķiedras daudzumiem, kuri laisti tirgū un uz kuriem attiecas atbalsta pieteikumi. Šādus apstiprinošus pierādījumus nosaka dalībvalsts, un tajos ietver vismaz linu un kaņepju šķiedras realizācijas faktūrrēķinu kopijas un pilnvarotā stiebrus apstrādājušā pirmapstrādātāja apliecinājumu par iegūtās šķiedras daudzumiem un veidiem. Pēc tam, kad dalībvalsts ir informēta, pilnvarotie pirmapstrādātāji un personas, ko uzskata par apstrādātājiem, var pārtraukt šajā punktā paredzēto deklarāciju iesūtīšanu attiecībā uz uzņēmumā ievestajiem un no uzņēmuma izvestajiem daudzumiem, kā arī apstrādātajiem daudzumiem, ja šādas darbības attiecībā uz attiecīgo tirdzniecības gadu ir pilnībā izbeigtas. 3. Līdz tā gada 1. maijam, kurš seko attiecīgajam tirdzniecības gadam, pilnvarotie pirmapstrādātāji informē kompetentās iestādes par galvenajiem veidiem, kā izlietota šķiedra un pārējie iegūtie produkti. 7. pants Tiesības uz atbalstu 1. Atbalstu par linu un kaņepju stiebru apstrādi, kā paredzēts Regulas (EK) Nr. 1673/2000 2. pantā, maksā tikai par linu un kaņepju šķiedru, ja: - tā iegūta no stiebriem, uz kuriem attiecas pirkšanas-pārdošanas līgumi, apstrādes saistības vai apstrādes līgumi, kā norādīts 5. pantā, attiecībā uz zemes gabaliem, kas apsēti ar šķiedras liniem vai šķiedras kaņepēm, vai arī uz to attiecas platībatkarīgā atbalsta pieteikumi, kā norādīts Regulas (EEK) Nr. 3887/92 4. pantā, kas iesniegti par attiecīgo tirdzniecības gadu, un - to ir ieguvis pilnvarots pirmapstrādātājs līdz tā gada 1. maijam, kurš seko attiecīgajam tirdzniecības gadam, attiecībā uz personām, ko uzskata par apstrādātājiem, tā ir laista tirgū līdz minētajai dienai. 2. Ja dalībvalsts nolemj piešķirt atbalstu par īso linšķiedru vai kaņepju šķiedru, kas satur vairāk nekā 7,5 % piemaisījumu un spaļu, saskaņā ar Regulas (EK) Nr. 1673/2000 2. panta 3. punkta b) apakšpunktu daudzumu "Q", par kādu piešķir atbalstu, aprēķina pēc šādas formulas: Q = P * [(100 - x)/(100 - 7,5)], kur "P" ir šķiedras daudzums, par kuru var pretendēt uz atbalstu un kura iegūta, nepārsniedzot piemaisījumu un spaļu atļauto procentuālo daudzumu "x". 8. pants Valstij garantētie daudzumi 1. Attiecībā uz īso linšķiedru un kaņepju šķiedru 5 000 tonnu daudzumus, kas saskaņā ar Regulas (EK) Nr. 1673/2000 3. panta 2. punkta b) apakšpunktu proporcionāli jāsadala kā valstij garantētie daudzumi, iedala līdz kārtējā tirdzniecības gada 16. novembrim, pamatojoties uz informāciju, ko attiecīgās dalībvalstis līdz 16. oktobrim nosūtījušas Komisijai un kas ietver ziņas par: - platībām, uz kurām attiecas pirkšanas-pārdošanas līgumi, apstrādes saistības un apstrādes līgumi, kas iesniegti saskaņā ar 6. pantu, un - paredzēto linu un kaņepju stiebru un šķiedras ražu. 2. Lai attiecīgajai valstij noteiktu daudzumus, par kuriem attiecīgajā tirdzniecības gadā var piešķirt apstrādes atbalstu, dalībvalstis līdz attiecīgā tirdzniecības gada 1. janvārim saskaņā ar Regulas (EK) Nr. 1673/2000 3. panta 5. punktu nosaka valstij garantēto daudzumu pārnešanu. Tomēr, lai piemērotu šā panta 4. punktu, līdz 1. augustam pēc 7. panta 1. punkta otrajā ievilkumā noteiktajā termiņa dalībvalsts var koriģēt pārnestos daudzumus. 3. Lai piemērotu Regulas (EK) Nr. 1673/2000 2. panta 4. punktu, garās linšķiedras, īsās linšķiedras un kaņepju šķiedras daudzumu, par kuru tirdzniecības gadā pilnvarotam pirmapstrādātājam vai personai, ko uzskata par apstrādātāju, var piešķirt apstrādes atbalstu, ierobežo ar zemes gabalu, uz kuru attiecas pirkšanas-pārdošanas līgums vai apstrādes saistības, vai attiecīgā gadījumā apstrādes līgums, hektāru skaitu reizinot ar nosakāmo vienību daudzumu. Līdz kārtējā tirdzniecības gada 1. janvārim dalībvalsts nosaka šā punkta pirmajā daļā minēto vienību daudzumu katram no trijiem attiecīgajiem šķiedras veidiem visā tās teritorijā. 4. Ja šķiedras daudzumi, par kuriem jāmaksā atbalsts konkrētiem pilnvarotiem pirmapstrādātājiem vai konkrētām personām, ko uzskata par apstrādātājiem, ir mazāki par ierobežojumiem, kas tiem piemērojami saskaņā ar 3. punktu, dalībvalsts, saņēmusi visas deklarācijas par tirdzniecības gadu, kā paredzēts 6. panta 2. punkta a) apakšpunktā, var palielināt vienību daudzumus, kā norādīts 3. punktā, lai pārdalītu daudzumus, kas pieejami pārējiem pilnvarotiem pirmapstrādātājiem vai personām, kuras uzskata par apstrādātājiem, ja daudzumi, par kuriem tie var pretendēt uz atbalstu, pārsniedz tiem piemērojamos ierobežojumus. 5. Eiropas Kopienu Oficiālā Vēstneša C sērijā Komisija publicē informāciju, ko saskaņā ar 15. pantu par 2. punktā norādītajiem daudzumiem un vienību daudzumiem, kā norādīts 3. un 4. punktā, iesūtījušas dalībvalstis. 9. pants Atbalsta pieteikumi 1. Līdz 7. panta 1. punkta otrajā ievilkumā noteiktajam termiņam pilnvarotie pirmapstrādātāji iesniedz atbalsta pieteikumus kompetentajās iestādēs par stiebru apstrādi attiecībā uz garo linšķiedru, īso linšķiedru un kaņepju šķiedru, kas jāiegūst no stiebriem attiecīgajā tirdzniecības gadā. Šādus pieteikumus iesniedz vēlākais 6. panta 1. punktā noteiktajā dienā. Ja šķiedra daļēji jāiegūst no stiebriem, kas saražoti dalībvalstī, kura nav valsts, kur pirmapstrādātājam izsniegta atļauja, tad atbalsta pieteikumus iesniedz kompetentajai iestādei tajā dalībvalstī, kurā ievāc stiebrus, un kopiju nosūta dalībvalstij, kurā pirmapstrādātājam izsniegta atļauja. 2. Līdz 7. panta 1. punkta otrajā ievilkumā noteiktajam termiņam personas, ko uzskata par apstrādātājiem, iesniedz atbalsta pieteikumus kompetentajās iestādēs par stiebru apstrādi attiecībā uz garo linšķiedru, īso linšķiedru un kaņepju šķiedru, kas jāiegūst no stiebriem attiecīgajā tirdzniecības gadā un jālaiž tirgū. Šādus pieteikumus iesniedz vēlākais 6. panta 1. punktā noteiktajā dienā. 3. Atbalsta pieteikumā ietver vismaz: - pieteikuma iesniedzēju vārdus, adreses un parakstus un vajadzības gadījumā pirmapstrādātāju atļauju numurus vai personu, ko uzskata par apstrādātājiem, identifikācijas numurus integrētajā administrācijas un kontroles sistēmā, - paziņojumu, ka garās linšķiedras, īsās linšķiedras un kaņepju šķiedras daudzumus, uz ko attiecas pieteikums, iekļaus deklarācijās, kā paredzēts 6. panta 2. punkta a) apakšpunktā. Lai piešķirtu atbalstu, deklarācijas, kā paredzēts 6. panta 2. punkta a) apakšpunktā, ir atbalsta pieteikumu neatņemama sastāvdaļa. 10. pants Atbalsta avansa maksājumi 1. Ja pieteikumus par avansa maksājumiem iesniedz kopā ar deklarācijām par iegūto šķiedru, kā paredzēts 6. panta 2. punkta a) apakšpunktā, avansu izmaksā pilnvarotajam pirmapstrādātājam līdz tā mēneša beigām, kas seko mēnesim, kurā iesniegta deklarācija, ja atbalsta pieteikums ir iesniegts saskaņā ar 9. pantu. Neskarot ierobežojumu, kas noteikts 8. panta 3. punktā, avansa maksājums ir 80 % no atbalsta, kas atbilst deklarētajiem šķiedras daudzumiem. 2. Avansu izmaksā tikai tad, ja attiecīgajā tirdzniecības gadā 13. pantā paredzētajā kontrolē nav konstatēti pieteikuma iesniedzēja izdarīti pārkāpumi un ir iemaksāts saistību nodrošinājums, kas atbilst 110 % avansa summas. Saistību nodrošinājumu atmaksā šādi: - 75 % saistību nodrošinājuma atmaksā sešus mēnešus pēc avansa izmaksas un - saistību nodrošinājumu atmaksā pilnībā laikā no pirmās līdz desmitajai dienai pēc atbalsta piešķiršanas dienas. Tomēr: - ja īso linšķiedru attīra saskaņā ar līgumu, tad attiecīgo saistību nodrošinājumu atmaksā laika posmā no pirmās līdz desmitajai dienai pēc atbalsta piešķiršanas dienas proporcionāli daudzumiem, par kuriem dalībvalsts piešķīrusi apstrādes atbalstu, - ja konstatēti pārkāpumi, tad kopējo saistību nodrošinājumu, kas pieejams par konkrēto pilnvaroto pirmapstrādātāju un attiecīgo tirdzniecības gadu, atmaksā laika posmā no pirmās līdz desmitajai dienai pēc atbalsta piešķiršanas dienas proporcionāli kopējiem daudzumiem, par kuriem dalībvalsts ir piešķīrusi apstrādes atbalstu. 3. Šajā pantā norādītajam saistību nodrošinājumam piemēro Regulas (EEK) Nr. 2220/85 3. pantu un II, III un VI sadaļu. 11. pants Papildu atbalsts Kā paredzēts Regulas (EK) Nr. 1673/2000 4. pantā, papildu atbalstu piešķir garās linšķiedras pirmapstrādātājiem, kuriem izsniegtas atļaujas attiecībā uz platībām, kas atrodas minētās regulas pielikumā uzskaitītajās zonās un uz ko attiecas saskaņā ar šīs regulas 6. panta 1. punktu iesniegti pirkšanas-pārdošanas līgumi un apstrādes saistības. Tomēr platība, par kuru piešķir papildu atbalstu, nepārsniedz platību, kas atbilst garās linšķiedras daudzumam, kurš atbilst nosacījumiem par tiesībām pretendēt uz apstrādes atbalstu un ir iegūts attiecīgajā tirdzniecības gadā, dalot to ar garās linšķiedras ražu 680 kg apjomā uz hektāru. 12. pants Atbalsta izmaksa 1. Apstrādes atbalstu un attiecīgā gadījumā papildu atbalstu piešķir, ja veiktas visas paredzētās pārbaudes, un pēc tam, kad noteikti galīgie šķiedras daudzumi, par kuriem attiecīgajā tirdzniecības gadā ir tiesības uz atbalstu. 2. Līdz 1. augustam pēc 7. panta 1. punkta otrajā ievilkumā noteiktā termiņa dalībvalsts, kuras teritorijā ievākti linu vai kaņepju stiebri, izmaksā apstrādes atbalsta un attiecīgā gadījumā papildu atbalstu. 13. pants Kontrole 1. Kontroli veic, lai nodrošinātu atbalsta piešķiršanas nosacījumu ievērošanu, un jo īpaši: - pārbauda, vai ir izpildīti nosacījumi par atļauju izsniegšanu pirmapstrādātājiem un vai personas, ko uzskata par apstrādātājiem, pilda saistības, - salīdzina informāciju par lauksaimniecības zemes gabaliem, kas norādīti pirkšanas-pārdošanas līgumos, apstrādes saistībās un apstrādes līgumos, lai pārliecinātos, vai tā atbilst informācijai, kas noteikta saskaņā ar Regulu (EK) Nr. 1251/1999, - pārbauda informāciju par daudzumiem, uz ko attiecas pilnvaroto pirmapstrādātāju un personu, ko uzskata par apstrādātājiem, atbalsta pieteikumi. Pilnvaroto pirmapstrādātāju pārbaudes, ko veic dalībvalstu kompetentās iestādes, aptver visu Kopienas teritorijā audzēto šķiedras linu un kaņepju stiebru apstrādi. 2. Par inspekcijām uz vietas, ko veic 1. punktā paredzētās kontroles nolūkā, lemj kompetentās iestādes, jo īpaši pamatojoties uz riska analīzi, lai tirdzniecības gadā pārbaudītu vismaz 75 % pilnvaroto pirmapstrādātāju un 10 % personu, ko uzskata par apstrādātājiem. Tomēr nekādā gadījumā dalībvalstī uz vietas veikto inspekciju skaits nedrīkst būt mazāks par skaitli, ko iegūst, dalot ar 750 to hektāru kopējo skaitu, kuri šajā dalībvalstī deklarēti kā apsēti ar liniem un kaņepēm. Inspekcijas uz vietas aptver arī visus īsās linšķiedras attīrītājus, kas noslēguši līgumus ar pilnvarotajiem pirmapstrādātājiem par šķiedras attīrīšanu. 3. Pārbaudēs uz vietas jo īpaši pārbauda: - mašīnas, krājumus un iegūto šķiedru, - krājumu uzskaiti un finanšu pārskatus, - dažādo ražošanas līdzekļu patērētās enerģijas un nodarbinātā darbaspēka dokumentāciju un - visus komercdokumentus, kas saistīti ar kontroli. Ja ir šaubas, vai par šķiedru var pretendēt uz apstrādes atbalstu un jo īpaši attiecībā uz īsās linšķiedras vai kaņepju šķiedras piemaisījumu saturu, tad no šaubas izraisošajām partijām ņem reprezentatīvu paraugu un precīzi nosaka šķiedras attiecīgās īpašības. Attiecīgā gadījumā un atkarībā no apstākļiem dalībvalsts nosaka, par kuriem daudzumiem, uz ko attiecas atbalsta pieteikumi, nevar pretendēt uz apstrādes atbalstu. Gadījumos, kas minēti Regulas (EK) Nr. 1673/2000 3. panta 3. punktā, inspekciju veikusī dalībvalsts tūlīt nosūta iegūtos datus dalībvalstij, kura izmaksā atbalstu. 14. pants Sankcijas 1. Ja pārbaudēs atklāj, ka saistības, kas ierakstītas atļaujas pieteikumos, nav izpildītas, atļauju tūlīt atsauc un neatkarīgi no 3. panta 3. punkta pilnvarotajiem pirmapstrādātājiem, kuru atļauja ir atsaukta, nepiešķir nekādu turpmāku atļauju līdz nākamā tirdzniecības gada sākumam pēc pārbaudes dienas vai dienas, kurā konstatēta saistību nepildīšana. 2. Ja nepareizas ziņas deklarācijā sniegtas ar nodomu vai rupjas nolaidības rezultātā vai ja pirmapstrādātājs parakstījis pirkšanas-pārdošanas līgumus par stiebriem vai ir uzņēmies apstrādes saistības, kuras aptver tādu hektāru skaitu, kas parasti nodrošinātu ievērojami vairāk produkcijas, nekā iespējams apstrādāt ar tā atļaujā uzrādītajām tehniskajām specifikācijām, pilnvarotais pirmapstrādātājs vai persona, ko uzskata par apstrādātāju, nevar pretendēt uz apstrādes atbalstu vai attiecīgā gadījumā uz papildu atbalstu, kā paredzēts Regulas (EK) Nr. 1673/2000 4. pantā, par kārtējo un nākamo tirdzniecības gadu. 3. Konstatējot, ka garās linšķiedras, īsās linšķiedras vai kaņepju šķiedras daudzumi, uz kuriem attiecas atbalsta pieteikumi, pārsniedz daudzumus, kas atbilst nosacījumiem par tiesībām uz atbalstu un ir faktiski iegūti 6. panta 2. punktā norādītajā posmā, tad atbalstu, ko var piešķirt par katru šķiedras veidu, neierobežojot 8. panta 3. punktu, aprēķina, pamatojoties uz daudzumiem, par ko faktiski var pretendēt uz apstrādes atbalstu attiecīgajā tirdzniecības gadā, ja vien starp tiem un daudzumiem, uz kuriem attiecas atbalsta pieteikumi, nav divkārša starpība. 4. Izņemot force majeure gadījumus, ja atbalsta pieteikumi, kā paredzēts 9. pantā, ir iesniegti par vēlu vai informācija, kā paredzēts 6. pantā, iesniegta vai paziņota par vēlu, atbalstu, par kuru iesniegts pieteikums un uz kuru attiecīgajās puses varētu pretendēt, ja pieteikums būtu iesniegts vai būtu paziņots termiņā, samazina par 1 % par katru darba dienu. Ja pieteikumus un informāciju, kā paredzēts 6. panta 1. punktā, iesniedz vairāk nekā 25 dienas par vēlu, tad tos nepieņem. 5. Attiecīgā gadījumā 11. pantā norādīto papildu atbalstu samazina par tādu pašu procentuālo daļu, kādu piemēro kopējam apstrādes atbalstam, kas piešķirts par attiecīgo tirdzniecības gadu. 15. pants Paziņojumi 1. Otrajā mēnesī pēc tam, kad beidzies katrs posms, kas norādīts 6. panta 2. punkta pirmajā daļā, dalībvalstis paziņo Komisijai: a) garās linšķiedras, īsās linšķiedras un kaņepju šķiedras kopējos daudzumus, kas vajadzības gadījumā koriģēti saskaņā ar 7. panta 2. punktu un par ko attiecīgajā posmā iesniegti atbalsta pieteikumi; b) katrā mēnesī pārdotos daudzumus un attiecīgās cenas, ko ražošanas posmā par Kopienas izcelsmes šķiedras veidiem var reģistrēt visnozīmīgākajos tirgos kā tirgum vistipiskākās; c) kopsavilkuma pārskatu par attiecīgā posma beigās uzglabāšanā esošajiem garās linšķiedras, īsās linšķiedras un kaņepju šķiedras daudzumiem, kas iegūti no Kopienas izcelsmes stiebriem, iedalot tos pēc tirdzniecības gadiem. 2. Vēlākais 31. janvārī un attiecībā uz kārtējo tirdzniecības gadu dalībvalstis paziņo Komisijai: a) valstij garantēto daudzumu pārnesumus, kas veikti saskaņā ar Regulas (EK) Nr. 1673/2000 3. panta 5. punktu, un valstij garantētos daudzumus, kas radušies šādu pārnesumu rezultātā; b) kopsavilkuma pārskatu par šķiedras linu un kaņepju platībām, uz ko attiecas līgumi vai saistības, kā norādīts Regulas (EK) Nr. 1673/2000 2. panta 1. punktā; c) vienību daudzumus, kas noteikti saskaņā ar 8. panta 3. punktu; d) linu un kaņepju stiebru un šķiedras paredzēto produkciju; e) pilnvaroto apstrādes uzņēmumu skaitu un to kopējo apstrādes jaudu attiecībā uz dažādajiem šķiedras veidiem kārtējā tirdzniecības gadā; f) attiecīgā gadījumā pēc līguma strādājošo īsās linšķiedras attīrītāju skaitu. 3. Vēlākais katra gada 30. septembrī dalībvalstis nosūta Komisijai šādu informāciju par nākamo tirdzniecības gadu: a) kopsavilkuma pārskatu par garās linšķiedras, īsās linšķiedras un kaņepju šķiedras kopējiem daudzumiem, uz ko attiecas atbalsta pieteikumi: 1) un kas ir atzīti par tādiem, par kuriem var pretendēt uz apstrādes atbalstu, kā paredzēts Regulas (EK) Nr. 1673/2000 2. panta 1. punktā; 2) tomēr nav atzīti par tādiem, par ko var pretendēt uz apstrādes atbalstu, norādot daudzumus, par ko nevar pretendēt uz atbalstu tāpēc, ka pārsniegti valstij garantētie daudzumi, kas noteikti saskaņā ar 8. pantu; 3) par kuriem konfiscēts 10. pantā paredzētais saistību nodrošinājums; b) īsās linšķiedras un kaņepju šķiedras kopējos daudzumus, par ko nevar pretendēt uz apstrādes atbalstu, tāpēc ka piemaisījumu procentuālais daudzums tajos pārsniedz Regulas (EK) Nr. 1673/2000 2. panta 3. punkta b) apakšpunktā noteikto ierobežojumu, un ko ir ražojuši pilnvaroti pirmapstrādātāji un personas, ko uzskata par apstrādātājiem; c) kopsavilkuma pārskatu par hektāriem, kas attiecīgi atrodas I un II zonā, kā noteikts Regulas (EK) Nr. 1673/2000 pielikumā, un par ko piešķirts šīs regulas 4. pantā paredzētais papildu atbalsts; d) attiecīgā gadījumā valstij garantētos daudzumus un vienību daudzumus, kas izriet no 8. panta 2. punkta otrajā daļā un 8. panta 4. punktā paredzētajiem pielāgojumiem; e) šīs regulas 14. panta 1., 2. un 3. punktā paredzētās sankcijas, kuras nolemts piemērot, un sankcijas, par kuru piemērošanu vēl lemj; f) attiecīgā gadījumā ziņojumu par 3. panta 4. punkta piemērošanu un par attiecīgajiem kontroles pasākumiem un daudzumiem. 4. Ja dalībvalsts saskaņā ar Regulas (EK) Nr. 1673/2000 2. panta 3. punkta b) apakšpunkta otro daļu nolemj piešķirt atbalstu par īso linšķiedru vai kaņepju šķiedru, kas satur vairāk nekā 7,5 % piemaisījumu un spaļu, tā informē Komisiju ne vēlāk kā kārtējā tirdzniecības gada 31. janvārī, precizējot attiecīgos tradicionālos noieta tirgus. Tādos gadījumos kopā ar 1. punkta a) apakšpunktā noteikto informāciju dalībvalsts ietver īsās linšķiedras un kaņepju šķiedras, kura satur vairāk nekā 7,5 % piemaisījumu un spaļu un uz kuru attiecas atbalsta pieteikumi, faktisko nekoriģēto daudzumu sadalījumu. 16. pants Noteicošā diena Katram 6. panta 2. punktā norādītajam posmam eiro maiņas kursa noteicošā diena paredzēto avansa maksājumu un apstrādes atbalsta par attiecīgo daudzumu konvertēšanai ir minētā posma pēdējā diena. 17. pants Pārejas pasākumi 1. Pārejas pasākumus, uz ko attiecas šis pants, piemēro 2001./2002. tirdzniecības gadā. 2. Dalībvalstis var piešķirt atļaujas Regulas (EK) Nr. 1673/2000 1. panta 2. punkta nozīmē pirmapstrādātājiem, kas atbilst nosacījumiem par tiesībām uz atbalstu, par linu un kaņepju šķiedru, ko tie var saražot, ja: - tie ir apstiprināti par 2000./2001. tirdzniecības gadu saskaņā ar Regulas (EEK) Nr. 619/71 3. pantu, - 1999./2000. un 2000./2001. tirdzniecības gadā nav konstatēti pārkāpumi, kuros tie būtu iesaistīti, un - tie iesnieguši atļaujas pieteikumu saskaņā ar šīs regulas 3. pantu līdz 2001. gada 30. jūnijam. 3. Lai saskaņā ar Regulu (EK) Nr. 1673/2000 varētu pretendēt uz atbalstu, vēlākais 2001. gada 31. jūlijā pilnvarotie pirmapstrādātāji un personas, ko uzskata par apstrādātājiem, deklarē linu stiebru, kaņepju stiebru, garās linšķiedras, īsās linšķiedras un kaņepju šķiedras daudzumus no ražas, kas novākta līdz 2001./2002. tirdzniecības gadam un ir to krājumos 2001. gada 30. jūnijā. 18. pants Atceltās regulas Regulas (EEK) Nr. 1215/71, (EEK) Nr. 1523/71, (EEK) Nr. 1524/71, (EEK) Nr. 1164/89, (EEK) Nr. 1784/93 un (EK) Nr. 452/1999 atceļ no 2001. gada 1. jūlija. 19. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001./2002. tirdzniecības gada. Regulu (EEK) Nr. 1164/89 turpina piemērot attiecībā uz 1998./99., 1999./2000. un 2000./2001. tirdzniecības gadu. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 5. februārī Komisijas vārdā Komisijas loceklis Franz FISCHLER 1 OV L 193, 29.7.2000., 16. lpp. 2 OV L 349, 24.12.1998., 1. lpp. 3 OV L 355, 5.12.1992., 1. lpp. 4 OV L 182, 21.7.2000., 4. lpp. 5 OV L 391, 31.12.1992., 36. lpp. 6 OV L 314, 14.12.2000., 8. lpp. 7 OV L 205, 3.8.1985., 5. lpp. 8 OV L 240, 10.9.1999., 11. lpp. 9 OV L 127, 11.6.1971., 22. lpp. 10 OV L 160, 17.7.1971., 14. lpp. 11 OV L 160, 17.7.1971., 16. lpp. 12 OV L 121, 29.4.1989., 4. lpp. 13 OV L 163, 6.7.1993., 7. lpp. 14 OV L 54, 2.3.1999., 11. lpp. 15 OV L 72, 26.3.1971., 2. lpp.